One-Eyed Jacks

***One-Eyed Jacks*** (títol orichinal en anglés, en aragonés ***Burnio Jacks***, estrenada en Aragón con o títol en castellano d***'El rostro impenetrable***, en aragonés ***O rostro impenetrable***) ye una cinta de cine estausunidense de cine de western dramatico estrenada l'anyo 1961, dirichida por Marlon Brando seguntes un guión adaptau por Guy Trosper, Calder Willingham, Rod Serling y Sam Peckinpah (basau en *The Authentic Death of Hendry Jones*, una novela publicada por Charles Neider l'anyo 1956), con una banda sonora orichinal d'Hugo Friedhofer, una dirección de fotografía de Charles Lang, una producción cinematografica de Frank P. Rosenberg ta la productora cinematografica Pennebaker Productions y un elenco d'o cual en fan parte, entre d'atros actors, Marlon Brando, Pina Pellicer, Karl Malden, Ben Johnson, Katy Jurado, Slim Pickens, Larry Duran, Sam Gilman, Timothy Carey, Míriam Colón, Elisha Cook Jr., Rodolfo Acosta, Tom Webb, Ray Teal, John Dierkes, Philip Ahn, Margarita Cordova y Hank Worden.

Dende muit choven, Rio ha estau con Dad Longworth, un ladrón de bancos. En 1880, toz dos, amás de Doc, atracan un banco en Sonora, en Mexico, levando-se una gran cantidat d'oro. Poco dimpués los troban os "rurales", que matan a Doc, encara que Rio y Dad consiguen fuyir temporalment. Perseguius por os rurals, Dad li diz a Rio que marcha a buscar un caballo pero el deixa albandonau ta que lo capturen os rurals. Zarrau en una dura garchola, i pasa cinco anyos. En 1885 consigue fuyir y marcha en busca de venganza. Troba a un hombre que li proposa robar o banco de Monterey en California, y li diz amás que lo "sheriff" d'o lugar ye Dad. Asinas que Rio forma un grupo con Chico Modesto, Harvey Johnson y Bob Emory y marchan enta Monterey. Tanimientres, malas que i plegan Dad troba que lo banco ye zarrau por fiestas d'o lugar, y en asperar conoix a Louisa, la filla adoptiva de Dac, enamorando-se bien luego l'uno de l'atro. Cuan Dad conoix que Louise ha pasau a nueit con Rio, li para una trampa aproveitando una casualidat y li da latigazos y li ixabrina la man dreita ta que no pueda disparar con ella. Rio preba de recuperar-se en un lugarón amanau, pero dos d'os suyos hombres, Harvey y Bob, matan a Chico y atracan o banco, fendo pensar a toz que Rio yera dezaga d'o robo. Cuan casualment Rio plega enta Monterey ta recullir a Louisa, que ye embarazada d'él, se troba capturau y zarrau en a garchola, con Dad churando que l'aforcará él mesmo. Atamas d'ixo, finament Rio consigue fuyir d'a garchola, y Dad lo troba malas que marcha d'a garchola,

A cinta s'ambienta en dos momentos diferenciaus, 1880 y 1885, en Sonora, en Mexico y en Monterey en California en Estaus Unius, y las suyas escenas se filmoron en localizacions en California, incluyindo-ie Calabasas, Monterey y Pebble Beach, y en Altar, Bavispe, Puerto Peñasco y atras localizacions en Sonora, y tamién en o estau de Durango en Mexico, amás d'en os Paramount Studios en Los Angeles, tamién en California.

Ye una cinta que ha recibiu bels premios y nominacions, en destacando una nominación a lo Premio Oscar a la Millor Fotografía en Color en 1962, mientres a 34<sup>ena</sup> edición d'os Premios Oscar.

## Elenco

## Se veiga tamién
* Cine en 1961.
* Cintas de 1961.

## Referencias

## Vinclos externos

*  ''One-Eyed Jacks'' en Internet Movie Database.
*  ''One-Eyed Jacks'' en TCM Movie Database.
*  ''One-Eyed Jacks'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/one_eyed_jacks *One-Eyed Jacks''] en Rotten Tomatoes.